ၸၢမ်းၸူႉႁွမ်ငိုၼ်းတူၺ်းလႄႈ

ပေႃးၵႆႉၸႂ်ႉၸၢႆႇလဵၼ်ႈငိုၼ်းႁူဝ်မ​ိုၼ်ႇမၼ်းၸိုင် ၸႂ်ႉ ၸၢႆႇ ၼိုင်ႈမိုၼ်ႇ သိပ်းပွၵ်ႈၵေႃႈ ပဵၼ်ၵႂႃႇ ၼိုင်ႈသႅၼ် ယဝ်ႉလူး။ ပေႃးၵႆႉၸႂ်ႉၸၢႆႇ ႁူဝ်သႅၼ်မၼ်းၵေႃႈ ၸႂ်ႉၸၢႆႇ ၼိုင်ႈ သႅၼ် သိပ်းပွၵ်ႈၵေႃႈ ပဵၼ်ၵႂႃႇ ႑႐ သႅၼ်ယဝ်ႉလူး။ ၸၢႆႇငၢႆႈၵေႃႈ သႅင်ႈငၢႆႈ လိူမ်ႈငၢႆႈ မူတ်းငၢႆႈၼၼ်ႉယဝ်ႉ။ ဢၼ်ႁဝ်းဢမ်ႇၶႂ်ႈလႆႈတေႉတေႉသေ ယၢမ်ႈသိုဝ်ႉမႃး ၵေႃႈ ဢမ်ႇၵႃးပွၵ်ႈလဵဝ်ယဝ်ႉလူး။ ဢၼ်ႁဝ်းဢမ်ႇတွင်ႉမႆႈသေ သင်ႇၵိၼ် ဢၼ်လီ ဢၼ် ဝၢၼ် ၵိၼ်ဢိတ်းဢိတ်းသေ ၸၢႆႇၵႃႈမၼ်းပၼ်ပိူၼ်ႈ လၢႆလၢႆၼၼ်ႉၵေႃႈ ဢမ်ႇမီးပွၵ်ႈလဵဝ်ယဝ်ႉလူး။ ဢၼ်ၶႂ်ႈလႆႈၼႃႇသေ ပေႃးလႆႈၶၢႆတၢင်ႇမဵဝ်းသိုဝ်ႉဢဝ် မႃးၼၼ်ႉၵေႃႈ မီးမႃးယဝ်ႉ ၸႂ်ႈႁိုဝ်လႃႇ?။ ငိုၼ်းဢမ်ႇမီးၼႂ်းထွင်းသေပျႃးလႄႈ ပေႃးလႆႈၵူႈယိမ် ပိူၼ်ႈသေ သိုဝ်ႉမႃးၼၼ်ႉၵေႃႈ ယၢမ်ႈသိုဝ်ႉၵျေႃႇၸႂ် မႃးယဝ်ႉ ဢမ်ႇၸႂ်ႈႁိုဝ်? ၸေတၼႃႇ သတ်ႉထႃႇဢမ်ႇပႃးသေ ၶႂ်ႈလႆႈၼႃႈ ၶႂ်ႈ လႆႈတႃ ႁႂ်ႈပိူၼ်ႈထၢင်ႇယႂ်ႇသေလူႇတၢၼ်းမႃးၵေႃႈ ယၢမ်ႈလူႇမႃးယဝ်ႉဢမ်ႇၸႂ်ႈႁိုဝ်? ယွၼ်ႉမေႃဢၢၼ်းၼႃႇပိူၼ်ႈသေ ယၢမ်ႈသဵင်ႈမႃးၵေႃႈ မီးမႃးယဝ်ႉလူး။ တီႈတေႉတေႉ ဢၼ်ႁဝ်းၸႂ်ႉၸၢႆႇမႃး ၵႃႈၼင်ႇၸႂ်သေ ထိုင်မႃးတေႃႈလဵဝ် ဢၼ်သိုဝ်ႉမႃးၸိူဝ်းၼၼ်ႉ သမ်ႉ ၵိုတ်းလိူဝ်သင်ဝႆႉလႃႇ ဢၼ်မီးယူႇတႂ်ႈၼႃႈတႂ်ႈတႃ? သူးၸႂ်ႉၸၢႆႇလူင်ၼႆၵေႃႈ ၽႂ်ဢမ်ႇယိုၼ်ႈမွပ်ႈပၼ်ႁဝ်း သူးၵိၼ်လူင်ၵိၼ်လႆႈၼႃႇၼႆၵေႃႈ ၽႂ်ဢမ်ႇၶျႃႉသူးႁဝ်း ၼုင်ႈၶူဝ်းလႆႈၼႃႇၼႆၵေႃႈ ဢမ်ႇမီးၸိုဝ်ႈသဵင်တူဝ်ႈလုမ်ႈ ၾႃႉလႆႈ။ တီႈလႂ်တီႈၼၼ်ႈ လူဝ်ႇႁႂ်ႈမေႃၸႂ်ႉၸၢႆႇ၊ တီႈဢၼ်ဢမ်ႇ ထုၵ်ႇလီသဵင်ႈၼၼ်ႉ ယႃႇႁႂ်ႈလႆႈသဵင်ႈၸွမ်း။ ယွၼ်ႉႁဝ်းၸႂ်ႉၸၢႆႇငၢႆႈ သဵင်ႈငၢႆႈလႄႈ သမ်ႉလႆႈၼမ်ႉ မျၢတ်ႈၼမ်ႉတွၼ်းသင်မႃး ဢၼ်ဝႃႈၼၼ်ႉ ႁႂ်ႈမေႃဝူၼ်ႉ တူၺ်းၶိုၼ်း။ မိူဝ်ႈတိုင်ႉႁဵတ်းလႆႈ ႁႃလႆႈယူႇၼႆႉႁႂ်ႈၸူႉႁွမ်ငိုၼ်း ဝႆႉလႄႈ မိူဝ်ႈပႆႇတူၵ်းလိုၼ်း။ လႆႈၵႃႈႁိုဝ် မီးၵႃႈႁိုဝ် ႁႂ်ႈၸူႉႁွမ်တွမ်ဝႆႉတူၺ်းလႄႈ ဢမ်ႇၼမ်ၵေႃႈဢႄႇ။ ငိုၼ်းဢၼ်တေၵႂႃႇၸၢႆႇပႅတ်ႈလွၵ်ႇလွၵ်ႇလၢႆလၢႆၼၼ်ႉ ႁႂ်ႈဢဝ်ဝႆႉၼႂ်းဢႅပ်ႇၼင်ၶိုၼ်းသေလႄႈ 😁 ယိၼ်းၸူမ်းယႂ်ႇၼမ် ၽူႈလူလိၵ်ႈပၼ်ႁႅင်းႁဝ်းၶဝ် တင်းသဵင်ႈသေ ၸဝ်ႈၶမ်းလဵၵ်ႉ ပိၼ်ႇတႅမ်ႈတၢင်ႇၼႄ #ဟာသရသစာပေလူငယ်လေး